Case ID: 1141823
Sentence 1: İşin halları:Birinci instansiya məhkəməsinin hökmünə əsasən Məhkum təqsirli bilinmişdir ona görə ki, o, xx xxxxxxxx 2017-ci il tarixdə, saat 00:10 radələrində yol vərəqəsi əsasında idarə etdiyi “London TX-4” markalı **-TH-*** dövlət qeydiyyat nişanlı avtomobil ilə Bakı şəhəri, Sabunçu rayonu, Heydər Əliyev prospekti ilə Koroğlu metrosu istiqamətindən Hava Limanı istiqamətinə doğru hərəkətdə olarkən yolun Bakı Olimpiya Stadionunun qarşısından keçən hissəsində, «Yol hərəkəti haqqında» Azərbaycan Respublikası Qanununun 36-cı maddəsinin 1-ci hissəsinin 3-cü bəndinin tələblərini pozmuş, yəni yol hərəkəti üçün təhlükəsiz şərait yaratmalı, öz hərəkətləri və ya hərəkətsizliyi ilə digər hərəkət iştirakçılarına və başqa əmlaka zərər vurmamalı olduğu halda bunu etməmiş, ehtiyyatsızlıqdan öz hərəkət zolağında əvvəl X2 idarə etdiyi “Mercedes-Benz C180” markalı, **-XZ-*** dövlət qeydiyyat nişanlı avtomobilin arxa hissəsi ilə yüngül toqquşaraq dayanmış Zərərçəkmiş şəxs1 idarə etdiyi “Kia Cerato” markalı, **-GD-*** dölət qeydiyyat nişanlı avtomobilin arxa hissəsi ilə toqquşmuş, sonuncu zərbədən “Kia Cerato” markalı, **GD-*** dövlət qeydiyyat nişanlı avtomobilin sükanı arxasında əyləşmiş sürücü Zərərçəkmiş şəxs1 sol bud-çanaq və sağ aşıq-baldır oynaqlarında şişkinlik, hərəkət məhdudluğu və ağrı simptomu ilə müşayiət olunan sol qalça-qasıq, bud nahiyyələrinin və sağ ayaq-iç topuq nahiyyələrinin, sağ baldırın aşağı 1/3-nin geniş ölçülü əzilmiş cırılmış yaraları, sol saidin geniş ölçülü əzilmiş cırılmış yarası, sol qaşüstü, sol bazu nahiyyələrinin əzilmiş yaralan, döş qəfəsinin sıyrığından ibarət, dərəcəsinə görə ümumilikdə sağlamlığın uzun müddətə pozulmasına səbəb olan sağlamlığa az ağır zərər vurmaya aid bədən xəsarətləri almış, həmçinin “xxxx” MMC-nin mülkiyyətində olan “London TX-4” markalı **-TH-*** dövlət qeydiyyat nişanlı avtomobilin əzilməsi nəticəsində isə zərərçəkmiş hüquqi şəxs “xxxx” MMC-yə 4421 manat maddi ziyan vurulmuş, “Kia Cerato” markalı, **-GD-*** dövlət qeydiyyat nişanlı avtomobilin əzilməsi nəticəsində Zərərçəkmiş şəxs2 21814 manat maddi ziyan vurulmuş, “Mercedes-Benz C180” markalı **-XZ-*** dövlət qeydiyyat nişanlı avtomobilin əzilməsi nəticəsində Zərərçəkmiş şəxs3 3700 manat ziyan vurulmuşdur.